หุ้น 1 มี.ค.ปิดบวก 6.57 จุด
&nbsp;
1 มี.ค. 2554

หุ้น1มี.ค.ปิดที่ 994.48 จุด เพิ่ม 6.57จุด มูลค่าซื้อขาย 25,929 ล้านบาท นักวิเคราะห์เผยปัจจัยการเมืองเริ่มเข้ามามีบทบาท
ดัชนีวันที่ 1 มี.ค. ปิดที่ระดับสูงสุดของวัน 994.48  จุด เพิ่มขึ้น 6.57 จุด หรือ 0.67  % ขณะที่ระหว่างวันแตะระดับต่ำสุด 985.98 จุด มูลค่าการซื้อขาย 25,929 ล้านบาท
ตลอดทั้งวันดัชนีเคลื่อนไหวผันผวนในกรอบแคบ แต่ก็สามารถปิดในแดนบวกบนทิศทางเดียวกับตลาดหุ้นภูมิภาคได้ ที่วันนี้มีแต่ปัจจัยมาช่วยหนุนดัชนีได้แต่ก็ช่วงได้เพียงแค่ระยะสั้นเท่านั้น 
นายเทิดศักดิ์ ทวีธีระธรรม ผู้อำนวยการฝ่ายวิจัย บล.เอเซีย พลัส เปิดเผยว่า วันนี้ดัชนียังเคลื่อนไหวผันผวนและยังไม่สามารถผ่านแนวต้านสำคัญที่ 995 จุดไปได้ เนื่องจากขณะนี้ยังไม่มีปัจจัยใดที่จะเป็นแรงส่งให้ดัชนีผ่านไปถึงระดับ 1,000 จุดได้ ตั้งแต่ราคาน้ำมันที่แม้จะเห็นภาพที่ชัดเจนและนิ่งขึ้น แต่ก็ยังไม่ใช่จังหวะที่มั่นใจได้
ขณะที่ประเด็นการเมืองก็เริ่มมีบทบาทสำคัญมากขึ้นเพราะเริ่มมีลำดับการณ์ที่เกี่ยวเนื่องกับการยุบสภา เพราะใกล้ถึงเวลาอภิปรายไม่ไว้วางใจรัฐบาล ยุบสภาและมีการเลือกตั้งใหม่ ซึ่งปกติตามสถิติก่อนที่จะมีการยุบสภาดัชนีมักมีการปรับตัวลง
ดังนั้น คาดว่า ดัชนีวันพรุ่งนี้ (2มี.ค.) ดัชนียังเคลื่อนไหวผันผวนต่อจากวันนี้ เพราะไม่มีปัจจัยใดที่หนักแน่นพอให้ดัชนีผ่านแนวต้านสำคัญที่ 995-1,000 จุดได้ เพราะตราบใดที่ดัชนีปรับขึ้นมาก็มักเจอแรงขายทำกำไรออกไป ขณะที่ประเมินแนวรับที่980 จุด
สำหรับกลยุทธ์ตอนนี้แนะหาจังหวะขายทำกำไรออกไปเมื่อดัชนีดีดตัวขึ้น และถือหุ้นในพอร์ตเพียง 30-40 % เท่านั้น
หลักทรัพย์ที่มีมูลค่าทรัพย์การซื้อขายสูงสุด 5 อันดับได้แก่ 
TMB         มูลค่าทรัพย์การซื้อขาย 1,967 ล้านบาท ปิดที่  2.38 บาท เพิ่มขึ้น 0.10 บาท (+4.39%) 
BANPU    มูลค่าทรัพย์การซื้อขาย 1,717 ล้านบาท ปิดที่  726 บาท ราคาไม่เปลี่ยนแปลง 
KBANK    มูลค่าทรัพย์การซื้อขาย 1,534 ล้านบาท ปิดที่ 119.50 บาท เพิ่มขึ้น 2.00 บาท (+1.70%) 
SCB         มูลค่าทรัพย์การซื้อขาย 1,428, ล้านบาท ปิดที่ 103.00 บาท เพิ่มขึ้น 1.00 บาท (+0.98%) 
CPF         มูลค่าทรัพย์การซื้อขาย 1,356 ล้านบาท ปิดที่  23.60 บาท ลดลง 0.20 บาท (-0.84%)